1. Budget 2024-27 - fagudvalgenes behandling af forslag til budgettet (Åben)
Tidl. politisk behandling BY, 28.02.23, pkt. 2
Forventet sagsgang
Fagudvalg / ØK
Lovgrundlag
SAGENS INDHOLD
Fagudvalgene og Økonomiudvalget skal i denne sag drøfte de reduktions-, 
udvidelses- og anlægsforslag, der er fremsendt forud for Byrådets budgetseminar 23. 
og 24. august 2023.
Byrådet godkendte 28. februar 2023 processen for budget 2024-27. 
På baggrund af den økonomiske situation har Byrådet besluttet, at administrationen skal udarbejde forslag 
til reduktioner på 1,5 procent af serviceudgifterne svarende til ca. 34 mio. kr. samt forslag til udvidelser på 
0,25 procent svarende til ca. 5,75 mio. kr. Herudover skal administrationen udarbejde forslag til 
anlægsprojekter.
I henhold til processen blev foreninger mv. i april 2023 inviteret til at komme med forslag til budgettet.
 
På de politiske udvalgsmøder i juni 2023 blev fagudvalgene præsenteret for oversigter over 
administrationens foreløbige forslag til reduktioner, udvidelser og anlæg inden for de respektive 
udvalgsområder. Herudover drøftede fagudvalgene de eksterne forslag fra foreninger mv.
 
Det samlede budgetmateriale sendes til Byrådet 4. august 2023. I forlængelse heraf offentliggøres 
administrationens forslag til reduktioner, udvidelser og anlægsprojekter på kommunens hjemmeside 
www.favrskov.dk 5. august 2023.
De politiske partier har senest 10. august 2023 mulighed for at stille forslag til budgettet, som ønskes drøftet 
på budgetseminaret.
VURDERING
Administrationens forslag til reduktioner og udvidelser er fordelt mellem fagudvalgene i forhold til 
udvalgenes andel af serviceudgifterne. Herudover er der udarbejdet et tværgående reduktionsforslag, der 
vedrører alle fagområder.
Administrationens forslag til anlægsprojekter er udarbejdet med baggrund i en vurdering af de aktuelle og 
fremadrettede behov for nybygning, ombygning, vedligehold og renovering af kommunale bygninger og 
faciliteter.
ØKONOMI
De økonomiske konsekvenser fremgår af de enkelte forslag til reduktioner, udvidelser og anlæg. De 
samlede økonomiske konsekvenser for Budget 2024-27 vil fremgå af den budgetaftale, som Byrådet skal 
tage endelig stilling til 10. oktober 2023.
[adresse]: EMN-2022-03570
Dok-ID: 3584494
Sagsbehandler: sve
Teknik- og Miljøudvalget
9. august 2023  16:00
INDDRAGELSE
Foreninger mv. har haft mulighed for at stille forslag til budgettet indtil 19. april 2023. Ligeledes har 
institutionsbestyrelser og samarbejdsudvalg haft mulighed for at komme med input til forvaltningernes 
udarbejdelse af forslag til budgettet.
Kommunens ledere og medarbejderrepræsentanter bliver orienteret om status på budgetarbejdet primo 
september 2023.
Byrådets budgetforslag sendes efterfølgende i høring.
INDSTILLING
Direktøren for Teknik og Miljø indstiller til Teknik- og Miljøudvalget:
1.
At forslagene til reduktioner, udvidelser og anlæg inden for Teknik- og Miljøudvalgets område 
drøftes.
BESLUTNING
Teknik- og Miljøudvalget, 9. august 2023
Fraværende: Ingen
.
Drøftet.
